
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 997 


18 Ιουλίου 2003 


ΑΠΟΦΑΣΕΙ Σ 

Αριθ. 72 

Κανονισμός Λειτουργίας του Ανωτάτου Συμβουλίου 
Επιλογής Προσωπικού (Α.Σ.Ε.Π.). 

Ο ΠΡΟΕΔΡΟΣ 

ΤΟΥ ΑΝΩΤΑΤΟΥ ΣΥΜΒΟΥΛΙΟΥ 
ΕΠΙΛΟΓΗΣ ΠΡΟΣΩΠΙΚΟΥ (Α.Σ.Ε.Π.) 

Έχοντας υπόψη: 

1. Τις διατάξεις του άρθρου 2 παρ. 7 του Ν. 3051/2002 
(ΦΕΚ220 Α'), σε συνδυασμό με τις διατάξεις των άρθρων 
12 παρ. 4 (εδάφιο πέμπτο) και 13 αυτού, καθώς κοιτών 
άρθρων 4-8 του Ν. 2190/1994, όπως ισχύουν. 

2. Την 16/25.6.2003 απόφαση της Ολομέλειας του 
ΑΣΕΠ με την οποία εγκρίθηκε ο Κανονισμός Λειτουργίας 
του Α.Σ.Ε.Π. 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζει: 

1. Εκδίδει τον εγκεκριμένο από την Ολομέλεια του 
Α.Σ.Ε.Π. Κανονισμό Λειτουργίας που έχει ως εξής: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΑΝΩΤΑΤΟΥ ΣΥΜΒΟΥΛΙΟΥ 
ΕΠΙΛΟΓΗΣ ΠΡΟΣΩΠΙΚΟΥ 

ΚΕΦΑΛΑΙΟ Α' 

Νομική μορφή και αποστολή του Α.Σ.Ε.Π. 

Άρθρο 1 

Νομική μορφή 

1. Το Ανώτατο Συμβούλιο Επιλογής Προσωπικού 
(Α.Σ.Ε.Π.) αποτελεί ανεξάρτητη αρχή διεπόμενη από τις 
διατάξεις των άρθρων 101Α και 103 παρ. 7 του Συντάγμα¬ 
τος, του Ν. 2190/1994 όπως ισχύει και του Ν. 3051/2002. 

2. Το Α.Σ.Ε.Π. απολαύει λειτουργικής ανεξαρτησίας και 
δεν υπόκειται σε εποπτεία και έλεγχο από κυβερνητικά 
όργανα ή άλλες διοικητικές αρχές. Το Α.Σ.Ε.Π. υπόκειται 
σε κοινοβουλευτικό έλεγχο σύμφωνα με τον Κανονισμό 
της Βουλής. 

3. Το Α.Σ.Ε.Π. έχει την ικανότητα να παρίσταται αυτοτε- 
λώς σε κάθε είδους δίκες που έχουν ως αντικείμενο πρά¬ 
ξεις ή παραλείψεις του. 


Άρθρο 2 
Αποστολή 

Το Α.Σ.Ε.Π. έχει ως κύρια αποστολή τη διαχείριση του 
συστήματος των προσλήψεων στο δημόσιο τομέα με τη 
διεξαγωγή των διαγωνισμών ή επιλογών και την άσκηση 
ελέγχων και ειδικότερα: 

α. Την εφαρμογή των διατάξεων και κανονισμών που 
διέπουντην επιλογή τακτικού προσωπικού ή προσωπικού 
με σύμβαση εργασίας ιδιωτικού δικαίου αορίστου χρόνου 
στις υπαγόμενες σε αυτό, κατά τις διατάξεις του άρθρου 
14τουΝ. 2190/1994, δημόσιες υπηρεσίες, νομικά πρόσω¬ 
πα και οργανισμούς τοπικής αυτοδιοίκησης πρώτου και 
δεύτερου βαθμού. 

β. Τον έλεγχο της τήρησης των αυτών ως άνω διατάξε¬ 
ων από τους φορείς που διεξάγουν οι ίδιοι τις διαδικασίες 
επιλογής τακτικού προσωπικού τους ή προσωπικού με 
σύμβαση εργασίας ιδιωτικού δικαίου αορίστου χρόνου, 
βάσει των διατάξεων της παρ. 3 του άρθρου 1 του Ν. 
2527/1997 ή βάσει άλλων ειδικών διατάξεων. 

γ. Τον έλεγχο της τήρησης από τους οικείους φορείς 
των διατάξεων πρόσληψης προσωπικού για κάλυψη πα¬ 
ροδικών αναγκών, κατά τις διατάξεις του άρθρου 21 του 
Ν. 2190/1994 ή κατ’ άλλες ειδικές διατάξεις. 

δ. Τη διενέργεια επιθεωρήσεων κατά το άρθρο 8 του Ν. 
2190/1994 ή κατ’ άλλες ειδικές διατάξεις. 

ε. Την εφαρμογή των διατάξεων που προβλέπουν κυ¬ 
ρώσεις σε βάρος των οργάνων που ευθύνονται για την πα¬ 
ραβίαση των διατάξεων που διέπουν τους διορισμούς ή 
προσλήψεις προσωπικού. 

ΚΕΦΑΛΑΙΟ Β' 

Υπηρεσιακή κατάσταση μελών 
Άρθρο 3 

Επιλογή - Διορισμός - Ορκωμοσία 

1. Τα μέλη του Ανωτάτου Συμβουλίου Επιλογής Προ¬ 
σωπικού (Α.Σ.Ε.Π.) επιλέγονται από τη Διάσκεψη των 
Προέδρων της Βουλής, σύμφωνα με το άρθρο ΙΟΙΑπαρ. 
2 του Συντάγματος, το άρθρο 3 του Ν. 3051/2002 και τη 
διαδικασία που προβλέπεται στον Κανονισμό της Βουλής. 

2. Ο διορισμός των μελών του Α.Σ.Ε.Π. γίνεται με από¬ 
φαση του Υπουργού Εσωτερικών, Δημόσιας Διοίκησης 
και Αποκέντρωσης. 

3. Τα μέλη του Α.Σ.Ε.Π., πριν αναλάβουν τα καθήκοντά 
τους, δίνουν τον όρκο υπηρεσίας ενώπιον του Υπουργού 
Εσωτερικών, Δημόσιας Διοίκησης και Αποκέντρωσης. Για 
την ορκωμοσία και την ανάληψη των καθηκόντων των με- 
λώντου Α.Σ.Ε.Π. συντάσσονται αντίστοιχα πρακτικά. 

Άρθρο 4 

Ιδιότητα - Θητεία μελών 

1. Τα μέλη του Α.Σ.Ε.Π. είναι ανώτατοι κρατικοί λει¬ 
τουργοί και απολαύουν προσωπικής ανεξαρτησίας. 

2. Η θητεία των μελών του Α.Σ.Ε.Π. είναι τετραετής, με 
επιφύλαξη της παρ. 3 του άρθρου 5του Ν. 3051/2002 για 
το διορισμό των πρώτων μελών κατ’ εφαρμογή του νόμου 
αυτού. 

3. Η θητεία των μελών του Α.Σ.Ε.Π. παρατείνεται αυτο¬ 
δικαίως μέχρι την τυχόν επανεπιλογή τους ή το διορισμό 
νέων μελών. 

Άρθρο 5 

Απασχόληση μελών - 

Αναστολή άσκησης δημοσίου λειτουργήματος 

1. Τα μέλη του Α.Σ.Ε.Π. είναι πλήρους και αποκλειστικής 
απασχόλησης. 

2. Κατά τη διάρκεια της θητείας τους αναστέλλεται η 
άσκηση οποιουδήποτε δημοσίου λειτουργήματος, περι- 
λαμβανομένης και της άσκησης δικηγορίας, καθώς και η 
άσκηση καθηκόντων σε οποιαδήποτε θέση στο Δημόσιο ή 
σε νομικά πρόσωπα του δημόσιου τομέα. 

Άρθρο 6 
Κωλύματα 

1. Τα μέλη του Α.Σ.Ε.Π. δεν επιτρέπεται να ασκήσουν 
καθήκοντα, είτε ατομικώς είτε ως μέλη συλλογικού οργά¬ 
νου, σε υπόθεση για την οποία έχουν οπωσδήποτε συμ¬ 
φέροντα ίδια ή σύζυγοίτουςή συγγενείς τουςεξ αίματος 
ή εξ αγχιστείας έως και τέταρτου βαθμού. 

2. Μέλη του Α.Σ.Ε.Π. που είναι μεταξύ τους σύζυγοι ή συγ¬ 
γενείς εξ αίματος ή εξ αγχιστείας έως και τέταρτου βαθμού 
δεν επιτρέπεται να συμμετέχουν στο ίδιο συλλογικό όργα¬ 
νο του Α.Σ.Ε.Π. με εξαίρεση την Ολομέλεια αυτού. 

3. Μέλη του Α.Σ.Ε.Π. που μετέχουν με οποιαδήποτε ιδιό¬ 
τητα στην Κεντρική Επιτροπή των άρθρων 17 ή 18 του Ν. 
2190/1994 ή σε επιτροπές του άρθρου 19 του ίδιου νόμου 
ή σε οποιαδήποτε άλλη Επιτροπή προσλήψεως προσωπι¬ 
κού, κωλύονται να μετάσχουν σε συλλογικό όργανο του 
ΑΣΕΠ ή να ενεργήσουν ως μονομελή όργανα, όταν ελέγ¬ 
χεται αυτεπαγγέλτως ή κατ’ ένσταση πράξη ή ενέργεια 
της επιτροπής της οποίας είναι ή έχουν διατελέσει μέλη. 

Άρθρο 7 

Αρχαιότητα μελών 

Η αρχαιότητα μεταξύ των ομοιοβάθμων μελών του 
Α.Σ.Ε.Π., σύμφωνα με την παρ. 6 εδάφιο τρίτο του άρθρου 
4 του Ν. 2190/1994 σε συνδυασμό με το άρθρο 34 παρ. 1 
του Ν. 3086/2002, καθορίζεται με βάση τη χρονολογία διο¬ 
ρισμού, προηγουμένου εκείνου που έχει διορισθεί νωρίτε¬ 
ρα. Μεταξύ των διοριζομένων με την αυτή πράξη, η σειρά 
αρχαιότητας καθορίζεται με βάση τη σειρά με την οποίατα 
μέλη αναφέρονται στην πράξη διορισμού. 

Άρθρο 8 

Ατομικοί Φάκελοι 

1. Για κάθε μέλοςτου Α.Σ.Ε.Π. τηρείται στο Γ ραφείο του 
Προέδρου ατομικός φάκελος στον οποίο περιλαμβάνο¬ 


νται όλα τα έγγραφα και στοιχεία που αναφέρονται στο 
διορισμό, την προσωπική και υπηρεσιακή κατάστασή του, 
τυχόν πειθαρχικές ή ποινικές διώξεις που έχουν ασκηθεί 
εναντίον του, καθώς και οι αντίστοιχες αποφάσεις. 

2. Δικαίωμα να λάβουν γνώση του ατομικού φακέλου 
έχουν: α) Ο Πρόεδρος της Βουλής, β) Ο Πρόεδρος του 
Α.Σ.Ε.Π., γ) Τα μέλη του Πειθαρχικού Συμβουλίου και δ) 
Το ίδιο το μέλος. 

Άρθρο 9 

Άδειες - Μετακινήσεις - Υγειονομική περίθαλψη 

1. Στα μέλη του Α.Σ.Ε.Π. μπορεί να χορηγηθεί, εφόσον 
επιτρέπουν οι ανάγκες της υπηρεσίας, κανονική άδεια 
απουσίας μέχρι δεκαπέντε ημέρες κάθε έτος, με απόφα¬ 
ση του Προέδρου. 

2. Για τις αναρρωτικές άδειες, τις μετακινήσεις και τα 
οδοιπορικά έξοδα, εφαρμόζονται αναλόγως οι διατά¬ 
ξεις που ισχύουν για τον Πρόεδρο, Αντιπροέδρους και 
Νομικούς Συμβούλους του Νομικού Συμβουλίου του 
Κράτους, αντιστοίχως, πλην των περιπτώσεων για τις 
οποίες υπάρχουν ειδικές για τα μέλη του Α.Σ.Ε.Π. ρυθ¬ 
μίσεις. 

3. Η εκτός έδρας μετακίνηση των μελώντου Α.Σ. Ε.Π. για 
εκτέλεση υπηρεσίας, η συμμετοχή σε συνέδρια, ημερίδες 
ή ενημερωτικές αποστολές στο εσωτερικό ή το εξωτερι¬ 
κό γίνεται με απόφαση του Προέδρου του Α.Σ.Ε.Π. 

4. Γ ια την υγειονομική περίθαλψη των μελών του ΑΣΕΠ 
εφαρμόζονται οι διατάξεις του άρθρου 6 παρ. 1 του Ν. 
2703/1999 (ΦΕΚ72Α'). 

Άρθρο 10 

Διακοπές 

1. Κατά το χρονικό διάστημα από 1ης Ιουλίου μέχρι 15 
Σεπτεμβρίου κάθε έτους τα μέλη του Α.Σ.Ε.Π. τελούν σε 
διακοπές που καθορίζονται χρονικώς με απόφαση του 
Προέδρου του Α.Σ.Ε.Π. με βάση τη λειτουργία των Τμη¬ 
μάτων Διακοπών που προβλέπονται στο άρθρο 24 του 
παρόντος. 

2. Εάνκατάτη διάρκεια των διακοπώνπροκύψει ανάγκη 
επείγουσας σύγκλησης μιας από τις κατά το άρθρο 15 
Ολομέλειες του Α.Σ.Ε.Π., ανακαλούνται από τις διακοπές 
τα συγκροτούντο αυτές μέλη, με πράξη του Προέδρου ή 
Αντιπροέδρου, αντιστοίχως. 

Άρθρο 11 

Πειθαρχικά παραπτώματα - 
Πειθαρχικές ποινές - Παραγραφή 

1. Κάθε παράβαση των γενικών ή ιδιαίτερων καθηκό¬ 
ντων που επιβάλλονται από τις ισχύουσες διατάξεις ή 
απορρέουν από την αποστολή και την ιδιότητα του μέ¬ 
λους του Α.Σ.Ε.Π. ως ανώτατου κρατικού λειτουργού, 
εφόσον οφείλεται σε υπαιτιότητα, συνιστά πειθαρχικό 
παράπτωμα. 

2. Πειθαρχικές ποινές είναι: α) Η έγγραφη επίπληξη, β) 
Το πρόστιμο έως τις αποδοχές ενός μηνάς, γ) Η προσω¬ 
ρινή παύση έως τρεις μήνες και δ) Η οριστική παύση. 

3. Ταπειθαρχικά παραπτώματα των μελών το υ Α. Σ. Ε. Π. 
παραγράφονται με τη συμπλήρωση τετραετίας από τότε 
που διαπράχθηκαν. 

4. Η πειθαρχική ευθύνη των μελών του ΑΣΕΠ λήγει με 
την κατά οποιοδήποτε τρόπο λήξη της υπηρεσιακής τους 
σχέσης με το ΑΣΕΠ. 

Άρθρο 12 

Πειθαρχική διαδικασία 

1. Η πειθαρχική αγωγή κατά μέλους ασκείται από τον 
Πρόεδρο του Α.Σ.Ε.Π. 

2. Η πειθαρχική αγωγή κατά του Προέδρου του Α.Σ.Ε.Π. 
ασκείται από τον Πρόεδρο της Βουλής. Ο Πρόεδρος της 
Βουλής μπορεί να ασκήσει πειθαρχική αγωγή κατά οποι- 
ουδήποτε μέλους του Α.Σ.Ε.Π. 

3. Οι πειθαρχικές ποινές κατά μελών του Α.Σ.Ε.Π. επι¬ 
βάλλονται με απόφαση: 

α) Για τους Αντιπροέδρους: 

Συμβουλίου που αποτελείται από τον Πρόεδρο του 
Α.Σ.Ε.Π., ένατων Αντιπροέδρων του Νομικού Συμβουλίου 
του Κράτους και τον αρχαιότερο από τους καθηγητές νο¬ 
μικών μαθημάτων της Νομικής Σχολής του Πανεπιστημί¬ 
ου Αθηνών και προεδρεύεται από τον Πρόεδρο του 
Α.Σ.Ε.Π. Τον Πρόεδρο του Α.Σ.Ε.Π. όταν απουσιάζει ή κω¬ 
λύεται αναπληρώνει ο μη εγκαλούμενος Αντιπρόεδρος 
του Α.Σ.Ε.Π., τον Αντιπρόεδρο του Νομικού Συμβουλίου 
του Κράτους ένας από τους λοιπούς Αντιπροέδρους αυ¬ 
τού και τον καθηγητή της Νομικής Σχολής του Πανεπι¬ 
στημίου Αθηνών ο αμέσως μετά από αυτόν αρχαιότερος 
καθηγητής νομικού μαθήματος. 

β) Γιατους Συμβούλους: 

Συμβουλίου που αποτελείται από τον Πρόεδρο του 
Α.Σ.Ε.Π., τους Αντιπροέδρους αυτού και τους τέσσερις 
αρχαιότερους συμβούλους, με τέσσερα αναπληρωματι¬ 
κά μέλη από τους επόμενους κατά σειρά αρχαιότητας 
συμβούλους. 

Τον Προέδρο του Α.Σ.Ε.Π. όταν απουσιάζει ή κωλύε¬ 
ται αναπληρώνει ο αρχαιότερος Αντιπρόεδρος και όταν 
αυτός απουσιάζει ή κωλύεται, ο άλλος Αντιπρόεδρος. 
Στην περίπτωση αυτή μετέχουν στη σύνθεση του συμ¬ 
βουλίου ένα ή δύο αντιστοίχως από τα αναπληρωματι¬ 
κά μέλη. Σύμβουλοι νεότεροι του πειθαρχικώς εγκα- 
λουμένου δεν μετέχουν στο συμβούλιο. Στην περίπτω¬ 
ση αυτή το Συμβούλιο συγκροτείται νομίμως με τα 
υπόλοιπα μέλη και επί ισοψηφίας υπερισχύει η ψήφος 
του Προέδρου. 

4. Οι πειθαρχικές ποινές κατά του Προέδρου του 
Α.Σ.Ε.Π. επιβάλλονται με απόφαση συμβουλίου που 
αποτελείται από τον Πρόεδρο του Νομικού Συμβουλίου 
του Κράτους και τους Πρυτάνεις του Πανεπιστημίου 
Αθηνών και του Εθνικού Μετσόβιου Πολυτεχνείου και 
προεδρεύεται από τον Πρόεδρο του Νομικού Συμβου¬ 
λίου του Κράτους. Αναπληρωτής του Προέδρου του 
Νομικού Συμβουλίου του Κράτους ορίζεται ο αρχαιότε¬ 
ρος Αντιπρόεδρος αυτού. Αναπληρωτές των Πρυτάνε- 
ωντου Πανεπιστημίου Αθηνών και του Εθνικού Μετσό¬ 
βιου Πολυτεχνείου ορίζονται αντιστοίχως οι αρχαιότε¬ 
ροι Αντιπρυτάνεις. 

5. Η συγκρότηση των συμβουλίων της παρ. 3 γίνεται με 
απόφαση του Προέδρουτου Α.Σ.Ε.Π.. Η συγκρότηση του 
συμβουλίου της παρ. 4 γίνεται με απόφαση του Υπουργού 
Εσωτερικών, Δημόσιας Διοίκησης και Αποκέντρωσης. 

6. Οι πειθαρχικές ποινές που επιβάλλονται σύμφωνα με 
την παρ. 3 εκτελούνται με απόφαση του Προέδρου του 
ΑΣΕΠ, εκτός από την ποινή της οριστικής παύσεως. Οι 
πειθαρχικές ποινές που επιβάλλονται σύμφωνα με την 
παρ. 4 εκτελούνται με απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης. 

7. Κατά τα λοιπά εφαρμόζονται αναλόγως οι περί πει¬ 
θαρχικού δικαίου διατάξεις του Υπαλληλικού Κώδικα (Ν. 
2683/1999). 


Άρθρο 13 

Παραίτηση - Έκπτωση 

1. Η παραίτηση μέλους του Α.Σ.Ε.Π. γίνεται αποδεκτή 
με απόφαση του Υπουργού Εσωτερικών, Δημόσιας Διοί¬ 
κησης και Αποκέντρωσης ύστερα από απόφαση της Διά- 
σκεψηςτων Προέδρωντης Βουλής. Η υπηρεσιακή σχέση 
λύ ετα ι τη ν επο μέ νη τη ς δη μο σίε υ ση ς τη ς απόφασης απο¬ 
δοχής της παραίτησης στην Εφημερίδα της Κυβερνήσε- 
ως ή αυτοδικαίως με τη συμπλήρωση εξήντα (60) ημερών 
από την υποβολή της αίτησης παραίτησης. 

2. Τα μέλη του Α.Σ.Ε.Π. εκπίπτουν από το αξίωμά τους 
αν καταδικασθούν τελεσιδίκως σε αδίκημα από τα προ- 
βλεπόμενα στην παράγραφο 4 του άρθρου 3 του Ν. 
3051/2002. Η έκπτωση αποφασίζεται από τη Διάσκεψη 
των Προέδρων της Βουλής και εκτελείται με απόφαση 
του Υπουργού Εσωτερικών, Δημόσιας Διοίκησης και Απο¬ 
κέντρωσης που εκδίδεται εντός δεκαπέντε ημερών από 
την κοινοποίηση σ’ αυτόν της απόφασης της Διάσκεψης 
των Προέδρωντης Βουλής. Η υπηρεσιακή σχέση λύεται 
αυτοδικαίως με τη δημοσίευση στην Εφημερίδα της Κυ- 
βερνήσεως της απόφασης του Υπουργού Εσωτερικών, 
Δημόσιας Διοίκησης και Αποκέντρωσης. 

Άρθρο 14 
Απόλυση 

1. Τα μέλη του Α.Σ.Ε.Π. απολύονται: 

α) Λόγω λήξεως της θητείας τους, σύμφωνα με το τε¬ 
λευταίο εδάφιο της παρ. 2 του άρθρου 3 του Ν. 
3051/2002. 

β) Λόγω επιβολής της πειθαρχικής ποινής της οριστικής 
παύσεως, σύμφωνα με τα άρθρα 11 και 12 του παρόντος. 

γ) Λόγω κατάργησης θέσεως. 

δ) Λόγω σωματικής ή πνευματικής ανικανότητας. 

ε) Λόγω υπηρεσιακής ανεπάρκειας. 

2. Η απόλυση λόγω λήξεως της θητείας επέρχεται αυ¬ 
τοδικαίως με τη λήξη της θητείας, σύμφωνα με την παρ. 3 
του άρθρου 4του παρόντος. Η διαπίστωση της απόλυσης 
λόγω λήξεως της θητείας γίνεται με απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης. 

3. Η απόλυση λόγω επιβολής της πειθαρχικής ποινής 
της οριστικής παύσεως γίνεται με απόφαση του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης. 

4. Η απόλυση λόγω κατάργησης θέσεων χωρεί μετά 
από κρίση των οικείων κατά το άρθρο 12 παρ. 3 του πα¬ 
ρόντος Συμβουλίων και περιλαμβάνει εκείνους που κρίνε- 
ται ότι, συγκεντρώνουν τα ολιγότερα ουσιαστικά προσό¬ 
ντα. Εκτελείται δε με απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης. 

5. Η απόλυση λόγω σωματικής ή πνευματικής ανικανό¬ 
τητας γίνεται με απόφαση του Υπουργού Εσωτερικών, 
Δημόσιας Διοίκησης και Αποκέντρωσης, ύστερα από 
γνωμάτευση της δευτεροβάθμιας υγειονομικής επιτρο¬ 
πής του Υπαλληλικού Κώδικα (Ν. 2683/1999). 

6. Η απόλυση λόγω υπηρεσιακής ανεπάρκειας γίνεται 
με πράξη του Υπουργού Εσωτερικών, Δημόσιας Διοίκη¬ 
σης και Αποκέντρωσης, ύστερα από απόφαση των οικεί¬ 
ων, κατά το άρθρο 12 του παρόντος, Συμβουλίων, τα 
οποία κρίνουν βάσει εκθέσεως του Προέδρου του 
Α.Σ.Ε.Π. ή του Προέδρου της Βουλής, προκειμένου για 
τον Πρόεδρο του Α.Σ.Ε.Π. 

7. Η πράξη ή απόφαση απόλυσης δημοσιεύεται στην 
Εφημερίδα της Κυβερνήσεως. 




14070 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ Γ 

Όργανα λειτουργίας του ΑΣΕΠ - Αρμοδιότητες 
Άρθρο 15 

Όργανα λειτουργίας του Α.Σ.Ε.Π. 

Για τη λειτουργία του Α.Σ.Ε.Π. ορίζονται τα ακόλουθα 
συλλογικά και μονομελή όργανα: 
α) Συλλογικά όργανα: 

1) Ολομέλεια 

2) Ελάσσων Ολομέλεια 

3) Τμήματα 

β) Μονομελή όργανα: 

1) Πρόεδρος 

2) Αντιπρόεδροι 

3) Σύμβουλοι 

Άρθρο 16 
Ολομέλεια 

1. Η Ολομέλεια συγκροτείται από όλα τα μέλη του 
Α.Σ.Ε.Π. 

2. Στην Ολομέλεια προεδρεύει ο Πρόεδρος του 
Α.Σ.Ε.Π., ο οποίος αναπληρώνεται σε περίπτωση απου¬ 
σίας ή κωλύματος του από Αντιπρόεδρο κατά την οριζό¬ 
μενη στο άρθρο 7 σειρά αρχαιότητας. Σε περίπτωση 
απουσίας ή κωλύματος και των Αντιπροέδρων, τον Πρόε¬ 
δρο αναπληρώνει ο αρχαιότερος Σύμβουλος. 

Γραμματέας της Ολομέλειας ορίζεται από τον Πρόεδρο 
υπάλληλος του Α.Σ.Ε.Π. 

3. Η Ολομέλεια βρίσκεται σε απαρτία ότανπαρίσταταιτο 
ήμισυ πλέον ενός τουλάχιστον των μελών, μεταξύ των οποί¬ 
ων ο Πρόεδρος ή ένας τουλάχιστον των Αντιπροέδρων. 

4. Στην αρμοδιότητα της Ολομέλειας υπάγονται: 

α) Η πρόταση για έκδοση κανονιστικής απόφασης διεξα¬ 
γωγής διαγωνισμών και λοιπών διαδικασιών επιλογής προ¬ 
σωπικού (Ν. 2190/1994, άρθρο 17παρ. 2 και 18παρ. 1). 

β) Η πρόταση για σύσταση θέσεων και οργάνωση των 
υπηρεσιώντου Α.Σ.Ε.Π. (Ν. 3051/2002, άρθρο 2 παρ. 5). 

γ) Ο κανονισμός λειτουργίας του Α.Σ.Ε.Π. (Ν. 3051/ 
2002, άρθρο 2 παρ. 7). 

δ) Ο κανονισμός οικονομικής διαχείρισης (Ν. 3051/ 
2002, άρθρο 2 παρ. 3). 

ε) Η διατύπωση γνώμης για τον καθορισμό των αποδο- 
χώντων μελών (Ν. 3051/2002, άρθρο 3 παρ. 7). 

στ) Η εισήγηση για έκδοση κοινής υπουργικής απόφα¬ 
σης αποζημίωσης μελών επιτροπών κ.λπ. που μετέχουν 
σε διαδικασίες διαγωνισμών και επιλογών προσωπικού 
(Ν. 2190/1994, άρθρο 17 παρ. 6). 

ζ) Ο καθορισμός των παγίων μερών του περιεχομένου 
των προκηρύξεων (Ν. 3051/2002, άρθρο 10 παρ. 1). 
η) Η ετήσια έκθεση (Ν. 2190/1994, άρθρο 10). 
θ) Η διαβάθμιση των θέσεων του ειδικευμένου επιστη¬ 
μονικού προσωπικού του Α.Σ.Ε.Π. (Ν. 3051/2002, άρθρο 
12 παρ. 4). 

ι) Η συγκρότηση της Κεντρικής Επιτροπής Γραπτών 
Διαγωνισμών (Ν. 2190/1994, άρθρο 17 παρ. 1). 

ια) Ο έλεγχος των εγκρίσεων ή αποφάσεων για προ¬ 
σλήψεις προσωπικού με σύμβαση ιδιωτικού δικαίου ως 
προς τη συμφωνία τους με το άρθρο 103 παρ. 2 και 3 του 
Συντάγματος (Ν. 2190/1994, άρθρο 3παρ. 3). 

ιβ) Η επιλογή (προαγωγή) Γ ενικού Διευθυντή της Γ ραμ- 
ματείας του Α.Σ.Ε.Π. 

ιγ) Θέματα υπηρεσιακής κατάστασης του ειδικευμένου 
επιστημονικού προσωπικού του Α.Σ.Ε.Π. για τα οποία 
απαιτείται γνώμη ή απόφαση υπηρεσιακού συμβουλίου 
(Ν. 3051/2002, άρθρο 12 παρ. 4). 


ιδ) Η γνωμοδότηση για θέματα που εισάγονται από τον 
Πρόεδρο ή κατά τη διαδικασία του άρθρου 21 παρ. 3 του 
παρόντος. 

ιε) Η συζήτηση θεμάτων ενδιαφέροντος του ΑΣΕΠ που 
εισάγονται από τον Πρόεδρο. 

5. Η Ολομέλεια αποφασίζει επίσης σε θέματα που εισά- 
γονται σ’ αυτήν με παραπεμπτική πράξη του Προέδρου 
στις ακόλουθες περιπτώσεις: 

α) Όταν ανακύπτει ζήτημα γενικότερου ενδιαφέροντος 
ή τήρησης της ενότητας στις αποφάσεις των οργάνων 
του Α.Σ.Ε.Π. 

β) Όταν ανακύπτει αμφιβολία για την ερμηνεία συγκε¬ 
κριμένης διάταξης. 

γ) Όταν ανακύπτει θέμα ανάκλησης ή τροποποίησης 
απόφασης της Ελάσσονος Ολομέλειας ή Τμήματος. 

Άρθρο 17 

Ελάσσων Ολομέλεια 

1. Η Ελάσσων Ολομέλεια είναι επταμελής και συγκρο¬ 
τείται από τους Αντιπροέδρους και τους Προέδρους των 
Τμημάτων. 

2. Στην Ελάσσονα Ολομέλεια προεδρεύει ο αρχαιότερος 
Αντιπρόεδρος, ο οποίος σε περίπτωση απουσίας ή κωλύ¬ 
ματος αναπληρώνεται από τον άλλο Αντιπρόεδρο και αν και 
αυτός απουσιάζει ή κωλύεται, από τον αρχαιότερο Σύμβου¬ 
λο που μετέχει στη σύνθεση. Αναπληρωτές μελών ορίζονται 
μέλη νεότερα των αναπληρουμένων. Σε περίπτωση αδυνα¬ 
μίας λειτουργίας της Ελάσσονος Ολομέλειας λόγω έλλει¬ 
ψης απαρτίας, ο Πρόεδρος του Α.Σ.Ε.Π. ορίζει προσωρι¬ 
νούς αναπληρωτές από τους λοιπούς Συμβούλους. 

3. Στην αρμοδιότητα της Ελάσσονος Ολομέλειας υπά¬ 
γονται: 

α) Ο έλεγχος οποιοσδήποτε προκήρυξης πλήρωσης θέ¬ 
σεων πριν τη δημοσίευσή της, όταν ο Πρόεδρος του 
Α.Σ.Ε.Π. κρίνει αναγκαία την παραπομπή της προς εξέτα¬ 
ση συγκεκριμένων θεμάτων, όπως ιδίως της εξέτασης 
των υποψηφίων σε συγκεκριμένη πρόσθετη ειδική ύλη ή 
της απόδειξης της γνώσης ξένης γλώσσας με τίτλους 
σπουδών αντί εξέτασης (Ν. 2190/1994, άρθρο 17 παρ. 3) 
ή της προσθήκης πρόσθετων προσόντων ή διενέργειας 
πρακτικής δοκιμασίας ή εξέτασης των υποψηφίων με τη 
βοήθεια ηλεκτρονικού υπολογιστή ή άλλων συσκευών ή 
και των δύο (Ν. 2190/1994, άρθρο 18 παρ. 7) ή διενέργει¬ 
ας ειδικής εξέτασης των υποψηφίων βάσει της παρ. 3 του 
άρθρου 15 του Ν. 2190/1994. 

β) Ο έλεγχος της προκηρύξεως που περιλαμβάνει σύ¬ 
ντμηση της προθεσμίας υποβολήςτων αιτήσεωντων υπο¬ 
ψηφίων κατ’ εφαρμογή της παρ. 4 του άρθρου 16 του Ν. 
2190/1994, όταν ο Πρόεδρος του ΑΣΕΠ κρίνει αναγκαία 
την παραπομπή για το θέμα αυτό. 

γ) Η επίλυση τυχόν αμφισβητήσεως, αν οι προς πλήρω¬ 
ση θέσεις υπάγονται στη διαδικασία του γραπτού διαγω¬ 
νισμού ή των κριτηρίων (άρθρο 18παρ. 1 Ν. 2190/1994). 

δ) Ο ορισμός βαθμολογητών και αναβαθμολογητών κα¬ 
τά την παρ. 1 του άρθρου 17 του Ν. 2190/1994 μετά από 
εισήγηση του Προέδρου της Κεντρικής Επιτροπής του 
γραπτού διαγωνισμού. 

ε) Η εξέταση ερωτημάτων δημοσίων υπηρεσιών και λοι¬ 
πών φορέων, όταν ο Πρόεδρος του Α.Σ.Ε.Π. κρίνει ανα¬ 
γκαία την παραπομπή. 

στ) Οι υποθέσεις που παραπέμπονται από τα Τμήματα 
όταν η απόφασή τους δεν είναι ομόφωνη. 

ζ) Η αποδοχή ή μη αιτήματος φορέα, κατά την παρ. 6 
του άρθρου 10 του Ν. 3051/2002, για διενέργεια από το 
Α.Σ.Ε.Π. των διαδικασιών διορισμού ή πρόσληψης προ- 

σωπικού τους, όταν ο Πρόεδρος του ΑΣΕΠ κρίνει ανα¬ 
γκαία την παραπομπή για το θέμα αυτό. 

Άρθρο 18 

Σύσταση και συγκρότηση τμημάτων 

1. Συνιστώνται πέντε Τμήματα υπό στοιχεία Α', Β', Γ', Δ' 
και Ε', καθένα από τα οποία συγκροτείται από τρεις Συμ¬ 
βούλους. 

2. Τα μέλη κάθε Τμήματος ορίζονται εντός του Δεκεμ¬ 
βρίου κάθε έτους για το επόμενο έτος, με πράξη του Προ¬ 
έδρου του ΑΣΕΠ που μπορεί να μεταβληθεί κατά τη διάρ¬ 
κεια του έτους, ανάλογα με τις υπηρεσιακές ανάγκες. 

3. Σε κάθε Τμήμαπροεδρεύει ο αρχαιότερος Σύμβουλος 
που μετέχει σ’ αυτό. Ο Πρόεδρος κάθε Τμήματος, όταν 
απουσιάζει ή κωλύεται αναπληρώνεται από τον αρχαιότε¬ 
ρο Σύμβουλο που μετέχει στο Τμήμα. Τα μέλη κάθε Τμή¬ 
ματος, όταν απουσιάζουν ή κωλύονται αναπληρώνονται 
από άλλους Συμβούλους. Σε περίπτωση αδυναμίας λει¬ 
τουργίας Τμήματος λόγω ελλείψεως απαρτίας, ο Πρόε¬ 
δρος του Α.Σ.Ε.Π. ορίζει προσωρινό αναπληρωτή από άλ¬ 
λο Τμήμα ή από Συμβούλους που δεν μετέχουν σε Τμήμα. 

4. Ορισμένα Τμήματα μπορεί, με απόφαση του Προέ¬ 
δρου του Α.Σ.Ε.Π., να λειτουργούν, όταν υπάρχει ανάγκη 
και με δεύτερη τριμελή σύνθεση, η οποία καθορίζεται με 
την ίδια απόφαση. 

Άρθρο 19 

Αρμοδιότητες Τμημάτων 

1. Στην αρμοδιότητα των Τμημάτων υπάγονται: 

α. Η άσκηση αυτεπαγγέλτου ελέγχου, η εξέταση των εν¬ 
στάσεων ή αιτήσεων θεραπείας, η κύρωση των πινάκων 
κατάταξης των υποψηφίων και των πινάκων διοριστέων, 
καθώς και η διάθεση των διοριστέων στους οικείους φο¬ 
ρείς για διορισμό, σύμφωνα με τα άρθρα 17 (γραπτός δια¬ 
γωνισμός), 18 (διαδικασία κριτηρίων) και 19 (διαδικασία 
επιλογής ειδικού επιστημονικού προσωπικού) του Ν. 
2190/1994. 

β. Η άσκηση αυτεπαγγέλτου ελέγχου και η εξέταση των 
ενστάσεων ή αιτήσεων θεραπείας στις διαδικασίες πλή¬ 
ρωσης θέσεων ή πρόσληψης προσωπικού με σύμβαση 
εργασίας ιδιωτικού δικαίου αορίστου χρόνου από φορείς 
του άρθρου 1 παρ. 3 του Ν. 2527/1997, του άρθρου 18 
παρ. 8 του Ν. 2539/1997 και του άρθρου 24 παρ. 2 του Ν. 
2716/1999 ή σε αντίστοιχες διαδικασίες που διεξάγονται 
βάσει άλλων ειδικών διατάξεων από τους ίδιους τους φο¬ 
ρείς και ελέγχονται από το Α.Σ.Ε.Π., με εξαίρεση τις δια¬ 
δικασίες που υπάγονται στην αρμοδιότητα των αποκε¬ 
ντρωμένων Τ μημάτων ή των μονομελών οργάνων. 

γ. Η άσκηση των ανωτέρω υπό στοιχείο α' αρμοδιοτή¬ 
των στις διαδικασίες που διεξάγει το Α.Σ.Ε.Π. για λογα¬ 
ριασμό τρίτων φορέων, σύμφωνα με την παρ. 6 του άρ¬ 
θρου ΙΟτουΝ. 3051/2002. 

2. Η κατανομή των ανωτέρω υποθέσεων στα Τμήματα 
γίνεται με πράξη του Προέδρου του Α.Σ.Ε.Π. 

3. Ο Πρόεδρος του Α.Σ.Ε.Π. μπορεί, για την ταχύτερη 
ολοκλήρωση των διαδικασιών, να μεταφέρει υποθέσεις 
σε Τμήμα άλλο από εκείνο στο οποίο κατανεμήθηκαν. 

Άρθρο 20 
Μονομελή Όργανα 

1. Ο Πρόεδροςτου Α.Σ.Ε.Π.: 

α. Εκπροσωπείτο Α.Σ.Ε.Π. δικαστικώς και εξωδίκως. 

β. Συντονίζει και κατευθύνει τα όργανα και τις υπηρε¬ 
σίες του Α.Σ.Ε.Π. 

γ. Παρακολουθεί την εκτέλεση των αποφάσεων ή άλ¬ 
λων πράξεωνή οδηγιώντου Α.Σ.Ε.Π. 


δ. Είναι ο διοικητικός προϊστάμενος του προσωπικού 
του Α.Σ.Ε.Π. και ασκεί την επ’ αυτού πειθαρχική εξουσία. 

ε. Υποβάλλει στον Πρωθυπουργό και τον Πρόεδρο της 
Βουλής την ετήσια έκθεση του Α.Σ.Ε.Π. 

στ. Αποφασίζει για τη διενέργεια γραπτού διαγωνισμού 
κατ’ εφαρμογή της παρ. 5 του άρθρου 15 του Ν. 
2190/1994. 

ζ. Συγκροτεί την Κεντρική Επιτροπή για τη διεξαγωγή 
των διαδικασιών επιλογής με κριτήρια κατά το άρθρο 18 
του Ν. 2190/1994. 

η. Συγκροτεί τις επιτροπές επιλογής ειδικού επιστημο¬ 
νικού προσωπικού κατά το άρθρο 19του Ν. 2190/1994. 

θ. Συγκροτεί την επιτροπή για τη διεξαγωγή ειδικής 
γραπτής δοκιμασίας κατά το άρθρο 18 παρ. 3 του Ν. 
2190/1994. 

ι. Συγκροτεί την επιτροπή επιλογής του προσωπικού, 
καθώς και του ειδικευμένου επιστημονικού προσωπικού 
του Α.Σ.Ε.Π. 

ια. Συγκροτεί ομάδες εργασίας, σύμφωνα με το άρθρο 
29 του παρόντος. 

ιβ. Εκδίδει τις προκηρύξεις του Α.Σ.Ε.Π. για την πλήρω¬ 
ση θέσεων ή την πρόσληψη προσωπικού των φορέων της 
παρ. 1 του άρθρου 14του Ν. 2190/1994. 

ιγ. Εκδίδει τις προκηρύξεις πλήρωσης θέσεων προσω¬ 
πικού του Α.Σ.Ε.Π. 

ιδ. Μπορεί με απόφασή του να εξουσιοδοτεί μέλη του 
Α.Σ.Ε.Π. ή προϊσταμένους υπηρεσιών του να υπογρά¬ 
φουν «με εντολή Προέδρου» έγγραφα ή άλλες πράξεις. 

ιε. Μπορεί να αναθέτει σε μέλη του Α.Σ.Ε.Π. ειδικά κα¬ 
θήκοντα ή την εποπτεία συγκεκριμένων θεμάτων ή δρα¬ 
στηριοτήτων που δεν ανάγονται στην αρμοδιότητα άλλου 
οργάνου του Α.Σ.Ε.Π. 

ιστ. Ενημερώνει την Ολομέλεια για κάθε σημαντικό ζή¬ 
τημα που αφορά το Α.Σ.Ε.Π. 

ιζ. Ασκεί κάθε άλλη αρμοδιότητα που ανατίθεται σ’ αυ¬ 
τόν από τις εκάστοτε ισχύουσες διατάξεις και τον παρό¬ 
ντα Κανονισμό. 

ιη. Αποφασίζει για κάθε άλλο θέμα, το οποίο κατά τις 
ισχύουσες διατάξεις, ρυθμίζεται με απόφαση του Α.Σ.Ε.Π. 
και δεν υπάγεται στην αρμοδιότητα άλλου οργάνου του 
Α.Σ.Ε.Π., σύμφωνα με τον παρόντα Κανονισμό. 

2. Οι Αντιπρόεδροι του Α.Σ.Ε.Π.: 

α. Εποπτεύουν και συντονίζουν τη λειτουργία των απο¬ 
κεντρωμένων Τμημάτωντου Α.Σ.Ε.Π., σύμφωνα με κατα¬ 
νομή που γίνεται με πράξη του Προέδρου. 

β. Εποπτεύουν και συντονίζουν τομείς λειτουργίας του 
Α.Σ.Ε.Π. που καθορίζονται από τον Πρόεδρο αυτού. 

γ. Ασκούν όλες τις απαιτούμενες για το ανωτέρω έργο 
τους αρμοδιότητες και υπογράφουν τα σχετικά έγγραφα 
ή άλλες πράξεις. 

δ. Ασκούν τον έλεγχο των προκηρύξεων που εκδίδει το 
Α.Σ.Ε.Π. πριν την υπογραφή τους, σύμφωνα με πράξη 
ανάθεσης του Προέδρου του Α.Σ.Ε.Π. 

ε. Ασκούν κάθε άλλο έργο που ανατίθεται σ’ αυτούς με 
πράξη του Προέδρου ή με τον παρόντα Κανονισμό. 

3. Οι Σύμβουλοιτου Α.Σ.Ε.Π. ασκούν: 

α. Τον έλεγχο των προκηρύξεων που εκδίδονται από τους 
οικείους φορείς, βάσει των διατάξεων της παρ. 1 του άρ- 
θρου 3 του Ν. 2527/1997 ή βάσει άλλων ειδικών διατάξεων. 

β. Τον έλεγχο των ανακοινώσεων των οικείων φορέων 
για την πρόσληψη προσωπικού πρόσκαιρων αναγκών, 
βάσει του άρθρου 21 του Ν. 2190/1994 ή βάσει άλλων ει¬ 
δικών διατάξεων, καθώς και τον έλεγχο των πινάκων κα¬ 
τάταξης των υποψηφίων. 

γ. Τις υπό στοιχεία β'και γ'τηςπαρ. 1 του άρθρου 19του 
παρόντος αρμοδιότητες, εφόσον πρόκειται για διαδικα¬ 
σίες στις οποίες ο συνολικός αριθμός των υποψηφίων δεν 
υπερβαίνει τους εκατό (100). Η άσκηση των αρμοδιοτή¬ 
των αυτώνγίνεται ύστερα από πράξη ανάθεσης του Προ¬ 
έδρου του Α.Σ.Ε. Π. 

δ. Κάθε άλλο έργο που ανατίθεται σ’ αυτούς με πράξη 
του Προέδρου ή με τον παρόντα Κανονισμό. 

ε. Διεξάγουν την απαιτούμενη αλληλογραφία για την 
άσκηση των υπό στοιχεία α' και β' αρμοδιοτήτων και υπο¬ 
γράφουν τα σχετικά έγγραφα. 

4. Από τις κατά την προηγούμενη παράγραφο αρμοδιό¬ 
τητες των Συμβούλων του Α.Σ.Ε.Π., εξαιρούνται εκείνες 
που ανήκουν στα αποκεντρωμένα Τμήματα του Α.Σ.Ε.Π. 

5. Η κατανομή των υποθέσεων της παρ. 3 στους Συμ¬ 
βούλους του Α.Σ.Ε.Π. μπορεί να γίνεται και με απευθείας 
χρέωσή τους από τον Πρόεδρο του Α.Σ.Ε.Π. 

ΚΕΦΑΛΑΙΟ Δ' 

Λειτουργία Συλλογικών Οργάνων 

Άρθρο 21 
Συνεδριάσεις 

1. Οι Ολομέλειες και τα Τμήματα συνεδριάζουν κατά το 
χρονικό διάστημα από 15 Σεπτεμβρίου κάθε έτους μέχρι 
30 Ιουνίου του επόμενου έτους. 

2. Η Ολομέλεια συνεδριάζει τακτικώς μία φορά το μήνα 
και εκτάκτως όταν υπάρχει ανάγκη, σε ημερομηνίες που 
καθορίζονται από τον Πρόεδρο αυτής. 

3. Η σύγκληση της Ολομέλειας προς συνεδρίαση είναι 
υποχρεωτική αν το ένα τρίτο (1/3) τουλάχιστον του συνό¬ 
λου των μελώντης το ζητήσει εγγράφως από τον Πρόεδρο 
του Α.Σ. Ε. Π., προσδιορίζοντας καιτο προς συζήτηση θέμα. 

4. Η Ελάσσων Ολομέλεια συνεδριάζει τακτικώς δύο φο¬ 
ρές το μήνα και εκτάκτως όταν υπάρχει ανάγκη, σε ημερο¬ 
μηνίες που καθορίζονται από τον προεδρεύοντα αυτής. 

5. Τα Τ μήματα συνεδριάζουντακτικώς τέσσερις φορές το 
μήνα και εκτάκτως όταν υπάρχει ανάγκη, σε ημερομηνίες 
που καθορίζονται από τον προεδρεύοντα κάθε Τμήματος. 

Άρθρο 22 

Εισήγηση 

1. Για κάθε υπόθεση που εισάγεται στις Ολομέλειες και 
στα Τμήματα ορίζεται εισηγητής από τον Πρόεδρο ή τον 
οικείο προεδρεύοντα αντιστοίχως. 

2. Αμέσως μόλις ορισθεί εισηγητής παραδίδεται σ’ αυ¬ 
τόν από τον οικείο γραμματέα ο φάκελος της υπόθεσης. 

3. Η εισήγηση γίνεται γραπτώς ή προφορικώς. Σε υπο¬ 
θέσεις γενικοτέρου ενδιαφέροντος ή με σοβαρές επι¬ 
πτώσεις ο εισηγητής υποβάλλει γραπτή έκθεση για την 
υπόθεση δύο τουλάχιστον ημέρες πριντην ημέρα της συ- 
ζητήσεως. Αντίγραφο της εκθέσεως διανέμεται από τον 
γραμματέα στα υπόλοιπα μέλη που μετέχουν στη σύνθε¬ 
ση του οικείου οργάνου. 

Άρθρο 23 

Συζήτηση - απόφαση - πρακτικά 

1. Κατά τη συζήτηση μπορεί να παρίστανται εκπρόσω¬ 
ποι των ενδιαφερομένων υπηρεσιών ή νομικών προσώ¬ 
πων ή ενδιαφερόμενοι υποψήφιοι αν έχουν προσκληθεί 
από το Τμήμα ή αυτό έχει αποδεχθεί αντίστοιχο αίτημά 
τους. 

2. Η συζήτηση αρχίζει με την προφορική παρουσίαση 
της εισηγήσεως. Στη συνέχεια δίνεται ο λόγος στους τυ¬ 
χόν παρισταμένους εκπροσώπους υπηρεσιών ή νομικών 


προσώπων ή ενδιαφερομένους υποψηφίους, για την ανά¬ 
πτυξη των απόψεών τους ή την παροχή διευκρινίσεων επί 
της υποθέσεως, μετά την οποία αποχωρούν. 

3. Αμέσως μόλις ολοκληρωθεί η συζήτηση λαμβάνεται 
και η απόφαση, εκτός αν η λήψη της αποφάσεως μετατε¬ 
θεί σε άλλη ημέρα. Η απόφαση λαμβάνεται με απόλυτη 
πλειοψηφία των μελών που μετέχουν στη σύνθεση. Αν 
διατυπωθούν περισσότερες από δύο γνώμες, εφόσον δεν 
σχηματίζεται πλειοψηφία, εκείνοι που αποτελούν την 
ασθενέστερη μειοψηφία οφείλουν να προσχωρήσουν σε 
μία από τις επικρατέστερες γνώμες. Σε περίπτωση ισο- 
ψηφίας υπερισχύει η ψήφος του Προέδρου. 

4. Το Τμήμα, αν η απόφασή του δεν είναι ομόφωνη, υπο- 
χρεούται να παραπέμψει την υπόθεση στην Ελάσσονα 
Ολομέλεια. 

5. Η Ελάσσων Ολομέλεια ή το Τμήμα, όταν ανακύπτει 
θέμα από αυτά που προβλέπονται στην παρ. 5 του άρ¬ 
θρου 16 του παρόντος, εισηγούνται στον Πρόεδρο του 
Α.Σ.Ε.Π. την παραπομπή της υπόθεσης στην Ολομέλεια. 

6. Για κάθε συνεδρίαση συντάσσεται από τον οικείο γραμ¬ 
ματέα πρακτικό, στο οποίο καταχωρίζονται τα θέματα που 
συζητήθηκαν οι αποφάσεις που λήφθηκαν, καθώς και η 
γνώμη των μελώνπου τυχόν μειοψήφησαν. Τ α πρακτικά των 
συνεδριάσεων υπογράφονται από τον Προεδρεύοντα και 
το Γραμματέα και τηρούνται στο Α.Σ.Ε.Π. σε πρωτότυπο. 

7. Για την απόφαση ενημερώνονται οι ενδιαφερόμενοι 
με έγγραφο της γραμματείας. 

Άρθρο 24 
Τ μήματα Διακοπών 

1. Κατά το διάστημα των διακοπών από 11ουλίου έως 15 
Σεπτεμβρίου κάθε έτους λειτουργούν Τμήματα Διακο¬ 
πών, που ορίζονται από τον Πρόεδρο του Α.Σ.Ε.Π. 

2. Στα Τμήματα Διακοπών εισάγονται οι απολύτως επεί¬ 
γουσες υποθέσεις αρμοδιότητας οποιουδήποτε Τμήμα¬ 
τος. Το απολύτως επείγον της υποθέσεως κρίνεται από 
τονΠρόεδροτουΑ.Σ.Ε.Π.ήτοναναπλη ρωτή το υ, αν ε κεί¬ 
νος απουσιάζει, ή απότονπροεδρεύοντατου οικείου Τμή¬ 
ματος Διακοπών. 

3. Αν προκύψει απολύτως επείγουσα ανάγκη συγκλή- 
σεως μιας των Ολομελειών, εφαρμόζεται η παρ. 2 του άρ¬ 
θρου 10 του παρόντος. 

ΚΕΦΑΛΑΙΟ Ε' 

Επιθεώρηση 

Άρθρο 25 

Ορισμός Επιθεωρητών - αρμοδιότητες 

1. Εντός του Δεκεμβρίου κάθε έτους ορίζονται με από¬ 
φαση του Προέδρου του Α.Σ.Ε.Π. για το επόμενο έτος 
τρεις (3) τουλάχιστον Σύμβουλοι ως Επιθεωρητές για την 
άσκηση των κατά το άρθρο 8 του Ν. 2190/1994 ή κατ’ άλ¬ 
λες ειδικές διατάξεις ελέγχων, όταν δίδεται σχετική εντο¬ 
λή είτε και αυτεπαγγέλτως. 

2. Η αρμοδιότητα των επιθεωρητών καθορίζεται με την 
απόφαση ορισμού τους είτε κατά Περιφέρειες είτε κατ’ 
αντικείμενο. 

3. Ο Πρόεδρος του Α.Σ.Ε.Π. μπορεί να δίνει εντολή διε¬ 
νέργειας επιθεώρησης για συγκεκριμένη υπόθεση οπο¬ 
τεδήποτε το κρίνει αναγκαίο. 

4. Σε κάθε επιθεωρητή μπορεί να τοποθετείται και ένας 
βοηθός είτε από το ειδικευμένο επιστημονικό προσωπικό 
είτε από το διοικητικό προσωπικό. 

5. Ανάλογα με τις υπηρεσιακές ανάγκες, ο Πρόεδρος 
του Α.Σ.Ε.Π. μπορεί να ορίζει επιθεωρητές και οποιουσ- 

δήποτε άλλους συμβούλους για τη διενέργεια συγκεκρι¬ 
μένων επιθεωρήσεων. 

6. Οι Επιθεωρητές, κατά την άσκηση του έργου τους, 
έχουν την ιδιότητα του ανακριτικού υπαλλήλου του άρ¬ 
θρου 33παρ. 1 του Κώδικα Ποινικής Δικονομίας. Προβαί¬ 
νουν σε οποιαδήποτε ενέργεια κρίνουν πρόσφορη για την 
έρευνα που διεξάγουν και υπογράφουν όλα τα απαιτού- 
μενα έγγραφα. 

ΚΕΦΑΛΑΙΟ ΣΤ 
Αποκεντρωμένα Τμήματα 

Άρθρο 26 

Ίδρυση - Αρμοδιότητες 

1. Ιδρύονται αποκεντρωμένα Τμήματα του Α.Σ.Ε.Π. στις 
Περιφέρειες του Κράτους, πλην της Περιφέρειας Αττι¬ 
κής. Τα αποκεντρωμένα Τμήματα αποτελούν υπηρεσίες 
του Α.Σ.Ε.Π. υπαγόμενες απ’ ευθείας σ’ αυτό. 

2. Τα αποκεντρωμένα Τμήματα του Α.Σ.Ε.Π. ορίζονται 
ως ακολούθως: 

α. Τμήμα Α.Σ.Ε.Π. Περιφέρειας Ανατολικής Μακεδονίας 
και Θράκης με έδρα την Κομοτηνή και χωρική αρμοδιότη¬ 
τα την περιοχή της Περιφέρειας, ήτοι των νομών Δράμας, 
Έβρου, Καβάλας, Ξάνθης και Ροδόπης. 

β. Τμήμα Α.Σ.Ε.Π. Περιφέρειας Κεντρικής Μακεδονίας 
με έδρα τη Θεσσαλονίκη και χωρική αρμοδιότητα την πε¬ 
ριοχή της Περιφέρειας, ήτοι των νομών Ημαθίας, Θεσσα¬ 
λονίκης, Κιλκίς, Πέλλας, Πιερίας, Σερρών και Χαλκιδικής. 

γ. Τμήμα Α.Σ.Ε.Π. Περιφέρειας Δυτικής Μακεδονίας με 
έδρατην Κοζάνη και χωρική αρμοδιότητα την περιοχή της 
Περιφέρειας, ήτοι των νομών Γρεβενών, Καστοριάς, Κο¬ 
ζάνης και Φλώρινας. 

δ. Τμήμα Α.Σ.Ε.Π. Περιφέρειας Ηπείρου με έδρα τα Ιω¬ 
άννινα και χωρική αρμοδιότητα την περιοχή της Περιφέ¬ 
ρειας, ήτοι των νομών Άρτας, Θεσπρωτίας, Ιωαννίνων και 
Πρέβεζας. 

ε. Τμήμα Α.Σ.Ε.Π. Περιφέρειας Θεσσαλίας με έδρα τη 
Λάρισα και χωρική αρμοδιότητα την περιοχή της Περιφέ¬ 
ρειας, ήτοι των νομών Καρδίτσας, Λάρισας, Μαγνησίας 
και Τρικάλων. 

στ. Τμήμα Α.Σ.Ε.Π. Περιφέρειας Ιονίων Νησιών με έδρα 
την Κέρκυρα και χωρική αρμοδιότητα την περιοχή της Πε¬ 
ριφέρειας, ήτοι των νομών Ζακύνθου, Κέρκυρας, Κεφαλ¬ 
ληνίας και Λευκάδας. 

ζ. Τμήμα Α.Σ.Ε.Π. Περιφέρειας Δυτικής Ελλάδος με 
έδρατην Πάτρα και χωρική αρμοδιότητα την περιοχή της 
Περιφέρειας, ήτοι των νομών Αιτωλοακαρνανίας, Αχάίας 
και Ηλείας. 

η. Τμήμα Α.Σ.Ε.Π. Περιφέρειας Στερεός Ελλάδος με 
έδρα τη Λαμία και χωρική αρμοδιότητα την περιοχή της 
Περιφέρειας, ήτοι των νομών Βοιωτίας, Εύβοιας, Ευρυ¬ 
τανίας, Φθιώτιδος και Φωκίδας. 

θ. Τμήμα Α.Σ.Ε.Π. Περιφέρειας Πελοποννήσου με έδρα 
την Τρίπολη και χωρική αρμοδιότητα την περιοχή της Πε¬ 
ριφέρειας, ήτοι των νομών Αργολίδας, Αρκαδίας, Κοριν¬ 
θίας, Λακωνίας και Μεσσηνίας. 

ι. Τμήμα Α.Σ.Ε.Π. Περιφέρειας Βορείου Αιγαίου με έδρα 
τη Μυτιλήνη και χωρική αρμοδιότητα την περιοχή της Πε¬ 
ριφέρειας, ήτοι των νομών Λέσβου, Σάμου και Χίου. 

ια. Τμήμα Α.Σ.Ε.Π. Περιφέρειας Νοτίου Αιγαίου με έδρα 
την Ερμούπολη και χωρική αρμοδιότητα την περιοχή της 
Περιφέρειας, ήτοιτωννομώνΔωδεκανήσου και Κυκλάδων. 

ιβ. Τμήμα Α.Σ.Ε.Π. Περιφέρειας Κρήτης με έδρα το Ηρά¬ 
κλειο και χωρική αρμοδιότητατηνπεριοχήτης Περιφέρειας, 
ήτοιτων νομών Ηρακλείου, Λασιθίου, Ρεθύμνης καιΧανίων. 


3. Στην αρμοδιότητα των ανωτέρω Τμημάτων ανήκει ο 
έλεγχος των προσλήψεων προσωπικού με σύμβαση ερ¬ 
γασίας ιδιωτικού δικαίου ορισμένου χρόνου, σύμφωνα με 
το άρθρο 21 του Ν. 2190/1994 ή κατ’ άλλες ειδικές διατά¬ 
ξεις, που διενεργούνται από φορείς, οι οποίοι εδρεύουν 
στην περιοχή της χωρικής αρμοδιότητας κάθε Τμήματος 
και υπάγονται για τις ανωτέρω προσλήψεις στον έλεγχο 
του Α.Σ.Ε.Π. Ο έλεγχος αυτός περιλαμβάνει την εξέταση 
και έγκριση των ανακοινώσεων (προκηρύξεων), τον αυτε- 
πάγγελτο έλεγχο των πινάκων κατάταξης των υποψη¬ 
φίων, την εξέταση των ενστάσεων ή αιτήσεων θεραπείας 
και τη νομιμότητα γενικώς της όλης διαδικασίας. 

4. Στις περιπτώσεις προκηρύξεων του Α.Σ.Ε.Π. για πλή¬ 
ρωση θέσεων σε διάφορες περιοχές της χώρας, κάθε 
Τμήμα διευκολύνει και διεκπεραιώνει με εντολή του Προ¬ 
έδρου του Α.Σ.Ε.Π. μέρος της κοινής διαδικασίας που 
αφορά την περιοχή της αρμοδιότητάςτου ή και ευρύτερη 
περιοχή. 

5. Υπεύθυνος κάθε αποκεντρωμένου Τμήματος ορίζε¬ 
ται με απόφαση του Προέδρου του Α.Σ.Ε.Π. ένας από 
τους Συμβούλους του Α.Σ.Ε.Π., ο οποίος μεταβαίνει στην 
έδρα του Τμήματος οσάκις παρίσταται ανάγκη. Η υπο¬ 
γραφή πράξεων και λοιπών εγγράφων αρμοδιότητας του 
Τμήματος από τον Σύμβουλο που έχει ορισθεί υπεύθυνος 
αυτού μπορεί να γίνεται στην έδρα του Α.Σ.Ε.Π., εφόσον 
δεν συντρέχει ιδιαίτερος λόγος μετάβασης του Συμβού¬ 
λου στην έδρατου Τ μήματος. Όταν ο υπεύθυνοςτου Τ μή¬ 
ματος εκτιμά ότι συγκεκριμένη υπόθεση πρέπει λόγω της 
σοβαρότητας των ανακυπτόντων προβλημάτων να κριθεί 
από συλλογικό όργανο του Α.Σ.Ε.Π. εισηγείται σχετικώς 
στον Πρόεδρο του Α.Σ.Ε.Π., ο οποίος εφόσον συμφωνεί 
παραπέμπει την υπόθεση στο κατά την κρίση του καταλ¬ 
ληλότερο συλλογικό όργανο. 

6. Γιατη λειτουργία των αποκεντρωμένων Τμημάτωντο- 
ποθετούνται: 

α. Στο Τμήμα Α.Σ.Ε.Π. της Περιφέρειας Κεντρικής Μα¬ 
κεδονίας δύο (2) τουλάχιστον μέλη του ειδικευμένου επι¬ 
στημονικού προσωπικού, δύο (2) τουλάχιστον υπάλληλοι 
του κλάδου ΠΕ Διοικητικού - Οικονομικού και δύο (2) του¬ 
λάχιστον υπάλληλοι κλάδου ΤΕ Πληροφορικής ή ΤΕ Διοι¬ 
κητικού - Λογιστικού ή Κλάδου ΔΕ Προγραμματιστών Η/Υ 
ή ΔΕ Χειριστών Η/Υ ή ΔΕ Διοικητικού ή ΔΕ Δακτυλογρά- 
φων. 

β. Στα Τμήματα Α.Σ.Ε.Π. των λοιπών Περιφερειών ένα 
(1) τουλάχιστον μέλος του ειδικευμένου επιστημονικού 
προσωπικού και ένας (1) τουλάχιστον υπάλληλος κλάδου 
ΠΕ Διοικητικού - Οικονομικού ή ΤΕ Διοικητικού - Λογιστι¬ 
κού ή ΤΕ Πληροφορικής ή κλάδου ΔΕ Προγραμματιστών 
Η/Υ ή ΔΕ Χειριστών Η/Υ ή ΔΕ Διοικητικού ή ΔΕ Δακτυλο- 
γράφων, με εξαίρεση τα Τμήματα Α.Σ.Ε.Π. των Περιφε¬ 
ρειών Θεσσαλίας, Στερεός Ελλάδας και Πελοποννήσου 
στα οποία, εκτός του μέλους του ειδικευμένου επιστημο¬ 
νικού προσωπικού, τοποθετούνται δύο (2) τουλάχιστον 
υπάλληλοι κλάδου ΠΕ Διοικητικού - Οικονομικού ή ΤΕ Δι¬ 
οικητικού - Λογιστικού ή ΤΕ Πληροφορικής ή κλάδου ΔΕ 
Προγραμματιστών Η/Υ ή ΔΕ Χειριστών Η/Υ ή ΔΕ Διοικητι¬ 
κού ή ΔΕ Δακτυλογράφων. 

ΚΕΦΑΛΑΙΟ Ζ' 

Λοιπά θέματα 

Άρθρο 27 
Αλληλογραφία 

Τ α απαιτούμενα για τις ενέργειες του Α.Σ. Ε. Π. έγγραφα 
υπογράφονται σε πρωτότυπο από τον Πρόεδρο του 

Α.Σ.Ε.Π. ή τα εξουσιοδοτημένα από αυτόν όργανα ή άλλα 
αρμόδια κατά τον παρόντα Κανονισμό όργανα. Οι προε- 
δρεύοντες της Ελάσσονος Ολομέλειας και των Τμημά¬ 
των, οι αποτελούντες μονομελή όργανα, καθώς και οι 
υπεύθυνοι των αποκεντρωμένων Τμημάτων υπογράφουν 
όλα τα έγγραφα που αφορούν θέματα της αρμοδιότητάς 
τους. Τα πρωτότυπα των εγγράφων τηρούνται στους οι¬ 
κείους φακέλους. Αντίγραφα αυτών επικυρωμένα απο- 
στέλλονται στους παραλήπτες. 

Άρθρο 28 

Συμμετοχή μελών σε Επιτροπές 

Στις περιπτώσεις κατά τις οποίες προβλέπεται από διά¬ 
ταξη νόμου η συμμετοχή μελώντου Α.Σ.Ε.Π., ή πρώην με¬ 
λών του Α.Σ.Ε.Π., σε επιτροπές επιλογής προσωπικού ή 
σε συλλογικά όργανα φορέωντου δημόσιου τομέα, ο ορι¬ 
σμός τους γίνεται από τον Πρόεδρο του Α.Σ.Ε.Π., εφόσον 
στην οικεία διάταξη δεν προβλέπεται ειδικώς ο ορισμός 
τους από άλλο όργανο του Α.Σ.Ε.Π. ή κατά διαφορετικό 
τρόπο. 

Άρθρο 29 

Συγκρότηση ομάδων εργασίας 

Με απόφαση του Προέδρου του Α.Σ.Ε.Π. μπορεί να συ¬ 
γκροτούνται ομάδες εργασίας από μέλη και προσωπικό 
του Α.Σ.Ε.Π., λειτουργούς ή υπαλλήλους του δημόσιου 
τομέα ή και ιδιώτες με ειδικές γνώσεις για την εξέταση ει¬ 
δικών θεμάτων αρμοδιότητας ή ενδιαφέροντος του 
Α.Σ.Ε.Π. και τη διατύπωση προτάσεων για την αντιμετώ¬ 
πισή τους. Η αμοιβή των μελών των ομάδων εργασίας κα¬ 
θορίζεται σύμφωνα με τις ισχύουσες διατάξεις. 

Άρθρο 30 

Αξιολόγηση ειδικευμένου επιστημονικού προσωπικού 

1. Η αξιολόγηση του ειδικευμένου επιστημονικού προ¬ 
σωπικού του Α.Σ.Ε.Π. γίνεται κατά το πρώτο τρίμηνο κάθε 
έτους για το προηγούμενο έτος. 

2. Η αξιολόγηση γίνεται από τον Πρόεδρο του Τμήμα¬ 
τος ή τον υπεύθυνο του αποκεντρωμένου Τμήματος στο 
οποίο έχει τοποθετηθεί μέλος του ειδικευμένου επιστη¬ 
μονικού προσωπικού ή από τον Πρόεδρο της Ελάσσονος 
Ολομέλειας αν έχει τοποθετηθεί σ’ αυτήν ή από τον Σύμ¬ 
βουλο ή Επιθεωρητή ή τον Πρόεδρο ή Αντιπρόεδρο του 
Α.Σ.Ε.Π. αν έχει τοποθετηθεί σ’ αυτόν ή η εργασία του 
ελέγχεται από αυτόν. Σε κάθε περίπτωση ο Πρόεδρος ή 
Αντιπρόεδρος του Α.Σ.Ε.Π. αξιολογεί ως δεύτερος αξιο- 
λογητής, εφόσον ως εκ των καθηκόντων του, έχει σαφή 
γνώση της εργασίας του αξιολογουμένου. 

3. Η έκθεση αξιολόγησης περιλαμβάνει την κρίση του 
αξιολογητή ιδίως για την επαγγελματική επάρκεια του 
αξιολογουμένου, την απόδοσή του, την ικανότητα συνερ¬ 
γασίας, την αντικειμενικότητάτου και την αφοσίωση στην 
αποστολή του. Στην έκθεση αξιολόγησης επισημαίνονται 
ιδιαιτέρως τυχόν σημαντικές δραστηριότητες που ανέ¬ 
πτυξε ο αξιολογούμενος κατά την εκτέλεση του έργου 
του που υποδηλώνουν πρωτοβουλία, αποτελεσματικότη- 
τα, καινοτόμες ιδέες ή απλούστευση διαδικασιών. Η έκ¬ 
θεση αξιολόγησης καταλήγει σε γενικό συμπέρασμα για 
τον αξιολογούμενο που αποδίδεται με ένα από τους χα¬ 
ρακτηρισμούς «άριστος» ή «πολύ καλός’ ή «καλός» ή «μέ¬ 
τριος» (που επιδέχεται βελτίωση) ή «ανεπαρκής», με ταυ¬ 
τόχρονη βαθμολόγηση του χαρακτηρισμού «άριστος» με 
τους βαθμούς 9 έως και 10, του χαρακτηρισμού «πολύ κα¬ 


λός» με τους βαθμούς 7 έως και 8, του χαρακτηρισμού 
«καλός» με τους βαθμούς 5 έως και 6, του χαρακτηρισμού 
«μέτριος» με βαθμό 3 έως και 4 και του χαρακτηρισμού 
«ανεπαρκής» με τους βαθμούς 1 έως και 2. 

4. Όταν ο αξιολογούμενος χαρακτηρίζεται ανεπαρκής, 
η έκθεση αξιολόγησης γνωστοποιείται σ’ αυτόν υποχρε¬ 
ωτικούς από την αρμόδια υπηρεσία του Α.Σ.Ε.Π. εντός δε¬ 
καπέντε (15) ημερών από την κατάθεσή της σ’ αυτήν. Ο 
αξιολογούμενος ως ανεπαρκής έχει δικαίωμα ενστάσεως 
εντός δέκα (10) ημερών αφότουλάβει γνώση της έκθεσης 
αξιολόγησής του. Σε κάθε περίπτωση δεν γίνεται δεκτή η 
ένσταση μετά την πάροδο έτους από τότε που η έκθεση 
αξιολόγησης κατατέθηκε στην αρμόδια υπηρεσία του 
Α.Σ.Ε.Π. Η ένσταση πρέπει να περιλαμβάνει πραγματικά 
στοιχεία τα οποία είναι ικανά να οδηγήσουν σε κρίση δια¬ 
φορετική από εκείνη του αξιολογητή. Η ένσταση εξετάζε¬ 
ται από την Ελάσσονα Ολομέλεια του Α.Σ.Ε.Π., στην 
οποία κωλύεται να μετάσχει, αν είναι μέλος αυτής, ο αξιο- 
λογητής του οποίου την έκθεση αξιολόγησης αφορά η 
εξεταζόμενη ένσταση. Σε κάθε περίπτωση η Ελάσσων 
Ολομέλεια μπορεί να καλεί τον αξιολογητή για να παρά¬ 
σχει διευκρινίσεις επί των ισχυρισμών της ενστάσεως. Αν 
η Ελάσσων Ολομέλεια κάνει δεκτή την ένσταση, διαγρά¬ 
φει τον χαρακτηρισμό «ανεπαρκής» και δίνει τον κατά την 
κρίση της προσήκοντα χαρακτηρισμό. 

5. Με απόφαση του Προέδρου του Α.Σ.Ε.Π. μπορεί να 
καθορίζεται ενιαίο έντυπο αξιολόγησης του ειδικευμένου 
επιστημονικού προσωπικού. 

ΚΕΦΑΛΑΙΟ Η' 

Μεταβατικές διατάξεις 

Άρθρο 31 

Έναρξη λειτουργίας αποκεντρωμένων Τμημάτων 

1. Η έναρξη λειτουργίας των αποκεντρωμένων Τμημά¬ 
των ορίζεται με απόφαση του Προέδρου του Α.Σ.Ε.Π. και 
πάντως μετά την πλήρωση των θέσεων του ειδικευμένου 
επιστημονικού προσωπικού του Α.Σ.Ε.Π. Η έναρξη λει¬ 
τουργίας των αποκεντρωμένων Τμημάτων μπορεί να γί¬ 
νεται σταδιακά ανά Τμήμα. 

2. Έως την κατά την προηγούμενη παράγραφο έναρξη 
λειτουργίας των αποκεντρωμένων Τμημάτων, τις αρμο- 
διότητέςτους ασκούντο κατά το άρθρο 20 παρ. 3 του πα¬ 
ρόντος μονομελή όργανα του Α.Σ.Ε.Π. 

3. Με την έναρξη λειτουργίας του αποκεντρωμένου 
Τμήματος Κεντρικής Μακεδονίας το προσωπικό που υπη¬ 
ρετεί στο Τμήμα Α' του Α.Σ.Ε.Π. στη Θεσσαλονίκη τοπο¬ 
θετείται αυτοδικαίως σ’ αυτό. 

4. Ο κατά τη δημοσίευση του παρόντος υφιστάμενος 
Κανονισμός Λειτουργίας (Απόφαση Υπουργού Προε¬ 
δρίας της Κυβέρνησης ΔΙΔΑΔ/Φ12/179/οικ. 15969/ 
3.6.1994, ΦΕΚ 419/Β/3.6.1994, όπως τροποποιήθηκε και 
συμπληρώθηκε με την απόφαση του Υπουργού Εσωτερι¬ 
κών, Δημόσιας Διοίκησης και Αποκέντρωσης ΔΙΠΠ/ 
Φ.Α.Σ.Ε.Π./1/19785/24.9.1999, ΦΕΚ 1786/Β/27.9.1999, 
καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2003 

Ο Πρόεδρος 
ΓΕΩΡΓΙΟΣ ΒΕΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




